198 A MAGYAR TUD. TÁRSASÁG ÉRTEKEZÉSEI, 
iránt új földesura, a jobbágy emberdiíjának büntetése és károk megtérítése 
alatt igazságot szolgáltatni tartozzék. — 5) Hogy a királyi felség magyar 
jobbágyok erőszakos elvitelét, vagy urok irott engedelme nélkúli befoga- 
dását más tartományokbeli alattvalóinak is megtiltani méltóztassék. 
A 36-dik ágazat, mely azt rendeli : hogy a száraz vámokat minden 
vármegyében az alispánok tüstént ezen országgyűlés után törüljék el, és 
ha ki óket abban akadályozná, vagy eltörlött vámját visszaállítaná , azon 
helységének örök veszteségében marasztaltassék. 
A 39-dik ágazat, melyben kijelentetik: hogy minekutána Eszter- 
gom Székesfejérvárral együtt néhány évek előtt török kézre jutván, a 
Nagyszombatba menekült esztergomi káptalan hiteles helyek ritkasága 
miatt az ország rendeinek kérésére ő felségétől egész országszertei hiteles 
eljárásokra engedelmet nyert, annak minden egész Erdély határáig akár- 
hol eddiglen tett és ezután teendő eljárásai és végrehajtásai, és azok feletti 
tanúlevelei teljes erővel bírnak és örök időkre érvényesek. 
A 40-dik ágazat, mely azt rendeli: hogy minden nemesek és más 
hazafiak, kik várakkal ugyan bírnak, de bárók rendjébe felvéve nincsenek, 
jószágaikból járó minden adózásokat a vármegye pénztárába szolgáltatni 
tartozzanak. 
A 44-dik ágazat, mely rendkívül megengedi: hogy Pruk városának 
lakosai Stomfa Jakab örököseinek nyulasi nemes házát, és Neudorf nevü 
pusztáját megvehessék, és törvényes joggal bírhassák, úgy mindazáltal 
hogy a vevők ezen jószágoktól járó magyarországi minden terheket visel- 
jenek, s Magyarország törvényei alatt álljanak, és ezen rendkívüli engede- 
lem által se az ország javai és szabadságai, se a magánosoknak ezen jó- 
szág iránt netalán létező igényei sérelmet ne szenvedjenek. 
A. 46-dik ágazat, mely rendeli: hogy azokat, kik valamely gondvi- 
selésökre bizott várat vagy másféle erősséget árulólag feladtak, vagy el- 
hagytak , akárki akárhol befoghassa és letartóztathassa, a királyi felség pe- 
dig minden kegyelem nélkül büntesse meg. 
X VIII-dik törvénylevele az 1557-dik évi június 1-ső napjára hir- 
detett pozsoni országgyűlésben alkottatott, s a királynak szokott rövid elő- 
és utószavával szinte ellátva , 24 ágazatra terjed, melyek közóől 
1) Ideigleniek vagy pusztán nap szükségeit érdeklók : 
